Súradnice: 49°20′37″S 20°21′21″V﻿ / ﻿49,3436°S 20,3558°V﻿ / 49.3436; 20.3558

 **Zálesie** je potok v regióne Spiš, na území obcí Zálesie a Matiašovce v okrese Kežmarok v Prešovskom kraji. Je pravostranným prítokom vodného toku Rieka, ktorý ústi ďalej do Dunajca; má dĺžku 7,0 km. Je vodným tokom IV. rádu. Geomorfologická kategorizácia: geomorfologický celok Spišská Magura, geomorfologický podcelok Veterný vrch.

Prameň
------

Pramení v nadmorskej výške 845 m n. m. v lesnom extraviláne na severnom svahu hrebeňa vrchu Hulok v južnej časti územia obce Zálesie v okrese Kežmarok, v geomorfologickom celku Spišská Magura v geomorfologickom podcelku Veterný vrch. Vrchol vrchu Hulok s nadmorskou výškou 1 001 m n. m. leží už na území susednej obce Reľov v okrese Kežmarok.

Opis toku
---------

Tečie severozápadoseverným smerom lesným extravilánom, postupne preteká cez les, ktorý sa strieda s trvalým trávnym porastom, v nadmorskej výške 745 m n. m. vteká do intravilánu obce Zálesie, v nadmorskej výške 730 m n. m. priberá bezmenný ľavostranný prítok, bez zmeny smeru preteká intravilánom zhruba kopírujúc cestu okolo ktorej je sústredená zástavba obce, v nadmorskej výške 660 m n. m. priberá bezmenný ľavostranný prítok, pravým brehom obmýva úpätie lesa a pasienka *Dudovky* a ľavým brehom úpätie lesa a pasienka *Giblík*, v nadmorskej výške 654 m n. m. opúšťa intravilán obce a vteká do poľnohospodárskeho extravilánu premiešaného lesom, v nadmorskej výške 651 m n. m. pretína obecnú hranicu, kde priberá pravostranný bezmenný prítok, a vteká na územie Matiašoviec, postupne sa stáča na západ, ľavým brehom obmýva úpätie lesa *Záleská úboč* a lesa *Hájnica*, opúšťa lesný extravilán a pokračuje v poľnohospodárskom extraviláne, veľkým oblúkom na úpätí lesa *Pekielky* sa stáča na sever a v nadmorskej výške 567 m n. m. v poľnohospodárskom extraviláne Matiašoviec ústi do vodného toku Rieka ako jeho pravostranný prítok v povodí Dunajca. Potok *Zálesie* má tri bezmenné prítoky.

Vodný tok *Zálesie* pramení a preteká v hornej polovici toku na území obce Zálesie a v dolnej polovici toku preteká a ústi na území obce Matiašovce v okrese Kežmarok v Prešovskom kraji, v geomorfologickom celku Spišská Magura v geomorfologickom podcelku Veterný vrch.

Pôvod názvu
-----------

Názov vodného toku *Zálesie* má pôvod v názve obce Zálesie, ktorej extravilánom i intravilánom potok v hornej polovici toku preteká. Názov obce *Zálesie* bol bez zmeny prenesený na potok ako jednoslovné hydronymum. Názov obce *Zálesie*, ako typický predstaviteľ jednoslovného predponovo-príponového toponyma, má pôvod v charakteristickej polohe pomenúvaného geografického objektu (osady neskôr obce) vo význame *objekt z pohľadu pomenovateľa umiestený za väčšou plochou súvisle porastenou stromami, za lesom, za horou, za hájom*. Názov obce je aj pre dnešného používateľa slovenčiny motivačne jasný.

Hydronymum *Zálesie* bolo štandardizované v roku 1976.

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  (cit. 2021-12-11).
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava : Štátny geologický ústav Dionýza Štúra, 2011. Dostupné on-line na  [cit. 2021-12-08].
3. ↑  Priebeh vodného toku Zálesie v Základnej báze údajov geografického informačného systému ZB GIS. Dostupné on-line na  [cit. 2021-12-11].
4. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Východoslovenský kraj. Slovenský úrad geodézie a kartografie, č. P-378/1975 z 19.11.1975, Kartografické informácie 8. 153 s. S. 32, 96 149. Bratislava 1976. 79-002-76.
5. ↑  Geografické názvy okresu Poprad A8. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-42/1988 zo 4.2.1988. 146 s. S. 47, 48, 99, 112, 113, 141. 79-901-88 GNO.
6. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 12,120. 079-902-87 NVA.
7. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 24, 25.

  


| * z
* d
* u
Vodné toky v povodí Rieky (Dunajec) |
| --- |
| *Rieka* → *Dunajec* → *Visla* |
| Vodné toky | Cigerník · Giblík · Grapy · Hlboké · Jezerský potok · Kolconov potok · Lemeriská · Loch · Podielky · Podmôstok · **Rieka** · Ščerbová · Vyšná mláka · Zálesie |
| Vodná plocha | Jezerské jazero |


| * z
* d
* u
Vodné toky v povodí Dunajca (na Slovensku) |
| --- |
| *Dunajec* → *Visla* |
| 
* **Biela voda**
* Bystrá
* Cigerník
* Črchľový potok
* **Dunajec**
* Faltinovský potok
* Frankovský potok
* Furmanec
* Grapy
* Havka
* Hardinský potok
* Hlboký potok
* Hrabinská
* Hutník
* Jezerský potok
* Jordanec
* Kobylianky
* Kolconov potok
* Kremeniak
* Krutovský potok
* Kýčerský potok
* Lemeriská
* Lesniansky potok
* Lesnický potok
* **Lipník**
* Lorec
* **Osturniansky potok**
* Plešná
* Podháj
* Podlapšianka
* **Poprad**
* **Rieka**
* Skalný potok
* Sodlakovský potok
* Soliskový potok
* Soliský potok
* Starovinský potok
* Ščerbová
* Šľachovský potok
* Šoltýsa
* Vápenník
* Veterný potok
* Vyšná mláka
* Zadný potok
* Záhorský potok
* Zálesie
* Zubrovský potok

 |